[{"text_idx": "#000001", "text": "Ni waeth ble rydych yn byw yng Nghaerdydd, byddwch yn mynd i Heol y Frenhines yn aml yn ystod eich bywyd yn y brifysgol. Hon yw un o'r strydoedd prysuraf a mwyaf poblogaidd yng nghanol y ddinas, bydd y post hwn yn amlygu rhai o'r mannau gorau i siopau ynddyn nhw, i gael tamaid i'w fwyta neu ychydig o hwyl gyda ffrindiau."}, {"text_idx": "#000002", "text": "Os oes angen unrhyw fath o siop arnoch chi ar Heol y Frenhines, Canolfan Siopa Dewi Sant yw\u2019r lle i edrych. Y ganolfan siopa fwyaf yn y ddinas, mae gan Ganolfan Dewi Sant 70 o siopau gwahanol sy'n darparu unrhyw beth a allai fod ei angen arnoch chi, o ddillad a gemwaith i ddeunydd ysgrifennu ac addurniadau i\u2019ch cartref. Os oes angen unrhyw beth arnoch ar Heol y Frenhines, mae'n debyg mai Canolfan Dewi Sant yw'r lle gorau i fynd!"}, {"text_idx": "#000003", "text": "Yn ogystal a\u0302 Chanolfan Dewi Sant, mae canolfan siopa lai, Arce\u0302d y Frenhines, yn Heol y Frenhines hefyd. Yn gartref i 40 arall o siopau, mae\u2019n cynnig mwy o fusnesau annibynnol a bach na\u2019r ganolfan fwy. P\u2019un a ydych am weld y crefftau a\u2019r gwaith celf lleol a gynigir gan Cardiff Creative neu am bori drwy ddillad Over Seas Apparel, sef brand o Gaerdydd, yn ddiamau, mae\u2019n werth edrych ar Arce\u0302d y Frenhines os hoffech gefnogi doniau rhai o\u2019r busnesau llai sydd yng nghanol y ddinas."}, {"text_idx": "#000004", "text": "Os nad ydych am grwydro ymhellach na\u2019r stryd fawr, mae digon o siopau ar Heol y Frenhines i chi bori ynddyn nhw o hyd. Byddwch yn cerdded heibio brandiau mawr fel Lush a Wilko, felly gwnewch yn siw\u0302r eich bod chi'n cadw\u2019ch llygaid ar agor am eich hoff siopau!"}, {"text_idx": "#000006", "text": "Gan fod y stryd canol ddinas hon mor brysur, mae hefyd yn anochel bod digon o leoedd ar Heol y Frenhines lle y gallwch eistedd i lawr a chael ychydig o fwyd os ydych yn mynd yn llwglyd wrth grwydro. Os oes gennych awydd am bryd mwy o faint, mae llawer o fwytai yn y cwrt bwyd yng Nghanolfan Dewi Sant ac ynddyn nhw mae amrywiaeth o fwydydd ar gael. Ymhlith y bwytai y mae dewisiadau poblogaidd fel Nando's a Zizzi's. Yn bendant dyma\u2019r dewis gorau!"}, {"text_idx": "#000007", "text": "Os yw bwyd cyflym yn tynnu dw\u0302r i\u2019ch dannedd, mae gan Heol y Frenhines ddigon i\u2019w gynnig o hyd! Mae Jolibee sydd newydd agor ar frig y stryd, yn gweini adenydd cyw ia\u0302r clasurol, byrgyrs a darnau cyw ia\u0302r yn ogystal ag opsiynau llai confensiynol fel bowlenni reis a sbageti. Mae\u2019r bwyd yn costio ychydig yn uwch na'r bwyty bwyd cyflym cyffredin, fodd bynnag - os ydych chi'n chwilio am rywbeth rhad a hawdd, ceir McDonald's hefyd ar waelod y stryd yn gweini ei fwydlen glasurol."}, {"text_idx": "#000008", "text": "I gael tamaid llai i'w fwyta, mae caffis ar ddwy ochr y stryd hefyd lle gallwch chi stopio i gael coffi, brechdan neu gacen flasus. Er bod digon i ddewis ohonynt, fy ffefryn personol yw McSims Pastizzeria, sydd hefyd a\u0302 siop yn Undeb y Myfyrwyr. Nid yn unig y mae'n rhad, ond mae'r coffi a'r teisennau sydd ar gael yn flasus ac yn berffaith ar gyfer rhoi hwb i chi yn ystod eich diwrnod!"}, {"text_idx": "#000011", "text": "Er nad oes cymaint o weithgareddau cyffrous yn Heol y Frenhines ag sydd mewn ardaloedd eraill yng nghanol y ddinas, gallwch ddod o hyd i bethau hwyliog i'w gwneud yma ar eich pen eich hun neu gyda\u2019ch ffrindiau o hyd. Yng nghanol y stryd mae carwse\u0301l mawr sy'n hardd i edrych arno, yn enwedig gyda'r nos pan fydd ei holl oleuadau ymlaen. Mae'r gweithredwyr yn derbyn taliadau arian parod a cherdyn os ydych am gael tro, felly mae\u2019n weithgaredd gwych i'w wneud gyda ffrindiau os ydych chi'n cael diwrnod allan yng nghanol y ddinas!"}, {"text_idx": "#000012", "text": "Atyniad pwysig arall i Heol y Frenhines yw\u2019r perfformwyr stryd sy\u2019n dod i\u2019r ardal yn rheolaidd, yn enwedig ar benwythnosau ac ar adegau prysur yng nghanol y dydd. Mae yna amrywiaeth o berfformwyr gwahanol, o gerddorion i berfformwyr fel cerddwyr rhaffau tyn! Os ydych chi'n cerdded trwy'r stryd ar adeg brysur, dylech gadw\u2019ch clustiau ar agor am gerddoriaeth i ddarganfod ble mae\u2019r cerddorion!"}, {"text_idx": "#000013", "text": "Er nad yw yn union ar y brif stryd, mae sinema Premier ar gyrion Heol y Frenhines. Mae hwn yn gwerthu tocynnau hynod rad (dim ond \u00a33 i fyfyrwyr!) i\u2019r ffilmiau mwyaf poblogaidd yn y sinema\u0302u ar hyn o bryd, gan roi\u2019r lleoliad perffaith i chi ar gyfer noson ffilm gyda ffrindiau neu gyda\u2019r rhai sy\u2019n byw gyda chi."}, {"text_idx": "#000014", "text": "Ar o\u0302l dysgu\u2019r lleoedd gorau i siopa, bwyta a chael hwyl, byddwch nawr yn gallu gwneud y gorau o\u2019ch diwrnod yn y ddinas os byddwch yn crwydro i lawr Heol y Frenhines. Mwynhewch Gaerdydd!"}]